Aardbewing tref PeruGrafika: Google Maps ŉ Aardbewing van 7.3 het Sondag die kus van Peru getref. ŉ Tsoenami-waarskuwing wat vroeër uitgereik is, is intussen teruggetrek. Die USGS berig die aardbewing het om 0918 GMT op ŉ diepte van 12 km, ongeveer 25,4 km suidsuidoos van Lomas plaasgevind. Die tsoenamiwaarskuwingsentrum het aanvanklik gesê “gevaarlike tsoenamigolwe” is moontlik vir kuste binne 300 km van die aardbewing se episentrum en dat tsoenamigolwe moontlik is vir sommige kuste van Peru en Chili. Die sentrum het later gesê die tsoenami-bedreiging is verby en dat “geen tsoenamigolwe op die naaste seevlakke gesien word nie”. Geringe veranderinge in die seevlak kan moontlik plaasvind in kusgebiede. Yamila Orosio, goewerneur van Arequipa, het op Twitter gesê minstens een persoon is dood en daar is berigte van kragonderbrekings en struktuurskade.